als_Latn dik_Latn sag_Latn
Kryeministri Edi Rama shprehu mirënjohje për forcat speciale RENEA për përmbylljen me sukses të operacionit për kapjen e të arratisurve nga burgu i sigurisë së lartë në Drenovë. I pranishëm në një ceremoni falënderimi në komandën e forcave RENEA, kryeministri Rama, i shoqëruar nga ministri i Brendshëm Saimir Tahiri dhe kreu i policisë Artan Didi, siguroi forcat speciale se qeveria do tu qëndrojë përkrah në çdo operacion. Mirëpo kryeministri Rama sapo ka shkuar në zyrë ka postuar në rrjetin social Facebook, të gjithë fotot që kish bërë në repartin e Reneas, duke bërë të ditur fotot e efektivë të Reneas që i druhen publicitetit dhe ekspozimit për shkak të detyrës së vështirë që kanë ndonjëherë në ngjarje specifike mund të qëllojnë për vdekje njerëz. Dhe në një vend ku mbizotëron gjakmarrja nuk është e këshillueshme për kryeministrit të bëjë foto efektivëve që lëvizin në operacione të maskuara. Edi Rama tha se, “Që nga dita e parë në këtë detyrë, kemi plotësuar dhe do të plotësojmë deri në ditën e fundit, një kusht themelor, nuk do t’ju tradhtojmë kurrë, nuk do t’ua lëmë kurrë shpinën të pambrojtur”. Në fakt me dashje apo pa dashje kryeministri Rama “tradhtoi” repartin RENEA.
als_Latn